Πρόταση απόφασης του Ευρωπαϊκού Κοινοβουλίου και του Συμβουλίου που τροποποιεί την απόφαση της 19ης Δεκεμβρίου 1996 για τη θέσπιση προγράμματος δράσεως για τα τελωνεία στην Κοινότητα («Τελωνείο 2000») (97/C 310/03) COM(97) 433 τελικό - 97/0228(COD)

(Υποβλήθηκε από την Επιτροπή στις 4 Σεπτεμβρίου 1997)

ΤΟ ΕΥΡΩΠΑΪΚΟ ΣΥΜΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Εκτιμώντας:

(1) ότι η απόφαση του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, για την έγκριση ενός προγράμματος δράσεως για τα τελωνεία στην Κοινότητα («Τελωνεία 2000») (1) αναγνωρίζει ότι η εισαγωγή της πληροφορικής στις τελωνειακές διαδικασίες και ελέγχους αποτελεί προτεραιότητα πρώτης σημασίας για τη διαχείριση της τελωνειακής ένωσης στο πλαίσιο της ενιαίας αγοράς 7

(2) ότι αυτή η ίδια απόφαση «Τελωνεία 2000» ορίζει για την Κοινότητα και τα κράτη μέλη την υποχρέωση να ενισχύσουν και να αναπτύξουν, το συντομότερο δυνατό, τη χρήση της επεξεργασίας δεδομένων μέσω της πληροφορικής συμπεριλαμβανομένης της πλέον σύγχρονων τεχνικών όσον αφορά την ηλεκτρονική ανταλλαγή δεδομένων, για την επίτευξη του στόχου της λειτουργίας των τελωνειακών διοικήσεων της Κοινότητας κατά τρόπο τόσο αποδοτικό και αποτελεσματικό όπως μία και μόνη διοίκηση 7

(3) ότι η χρηματοδότηση μηχανογραφικών προγραμμάτων ανταλλαγής πληροφοριών στον τελωνειακό τομέα έχει προβλεφθεί, μεταξύ άλλων, στο πλαίσιο του προγράμματος IDA, που καθιερώθηκε με την απόφαση του Συμβουλίου, της 6ης Νοεμβρίου 1995, για την κοινοτική συνεισφορά στην τηλεματική ανταλλαγή δεδομένων μεταξύ διοικήσεων της Κοινότητας (2), ότι το πρόγραμμα αυτό λήγει την 31η Δεκεμβρίου 1997 7

(4) ότι η αρμόδια για τον προϋπολογισμό αρχή προέβη, με την ευκαιρία της εγκρίσεως του προϋπολογισμού 1997, στη συγκέντρωση του συνόλου των ενεργειών που σχετίζονται με τα Τελωνεία 2000, συμπεριλαμβανομένων των ενεργειών για την εισαγωγή της πληροφορικής στα κοινοτικά τελωνεία, από τη θέση «Τελωνεία 2000» (Β5-303) του προϋπολογισμού της Επιτροπής 7

(5) ότι, ως εκ τούτου, το καταλληλότερο πλαίσιο για τη χρηματοδότηση των μηχανογραφικών συστημάτων ανταλλαγής δεδομένων στον τελωνειακό τομέα είναι το πρόγραμμα Τελωνεία 2000 7

(6) ότι η απόφαση του Κοινοβουλίου και του Συμβουλίου της 19ης Δεκεμβρίου 1996 θα τροποποιηθεί ανάλογα,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση αριθ. 210/97/ΕΚ τροποποιείται ως εξής:

1. Το άρθρο 18 παράγραφος 1 πρώτο εδάφιο αντικαθίσταται από το ακόλουθο κείμενο:

«Με την επιφύλαξη των ενεργειών των οποίων η χρηματοδότηση προβλέπεται στο πλαίσιο άλλων κοινοτικών προγραμμάτων, το χρηματοδοτικό κονδύλιο για την εκτέλεση του παρόντος προγράμματος, για την περίοδο από την 1η Ιανουαρίου 1996 έως τις 31 Δεκεμβρίου 2000, καθορίζεται σε 85 εκατομμύρια Ecu, σύμφωνα με τις λεπτομέρειες που παρατίθενται στο παρόν παράρτημα».

2. Συνεπώς, το παράρτημα αντικαθίσταται από το ακόλουθο παράρτημα:

«>ΘΕΣΗ ΠΗΝΑΚΑ>

».

Άρθρο 2

Η παρούσα απόφαση απευθύνεται στα κράτη μέλη.

(1) Απόφαση αριθ. 210/97/ΕΚ, ΕΕ L 33 της 4. 2. 1997, σ. 24.

(2) Απόφαση 95/468/ΕΚ, ΕΕ L 269 της 11. 11. 1995, σ. 23.